Publication: Magyar Közlöny
Issue: MK-2001-16 (Year: 2001, Number: 16)
Era: 1990-2004
Section: évi XLIII. törvénynek és a Nemzeti Kegyeleti Bizottság szervezetéről és feladatairól szóló 146/1999. (X. 1.) Korm. rendeletnek megfelelően az alábbi feladatokat látja el:
Paragraph Index: 992

6. A Bizottság tanácskozási rendje és a döntéshozatal szabályai: 6.1. A bizottsági ülést az elnök, akadályoztatása esetén a kijelölt elnökhelyettes vezeti. 6.2. Szakfeladat esetén — az adott napirendi pont vonatkozásában — a tagok közül levezető elnök kérhető fel. A levezető elnöki tisztség kizárólag az adott napirendi pont megtárgyalásának levezetésére szolgál, nem érinti ugyanakkor a Bizottság elnökének egyéb jogosultságait (pl. szavazategyenlőség esetén való döntési jog). 6.3. A döntéshozatalból ki kell zárni azt a személyt, akit vagy akinek a közeli hozzátartozóját [Ptk. 685. § b) pont] az ügy személyesen érinti. A Bizottság tagja köteles bejelenteni személyes érintettségét. 2001/16. szám 6.4. A Bizottság határozatképes, ha a tagok több mint fele jelen van. A szavazás nyíltan vagy titkosan történik. A jelen levő bizottsági tagok legalább felének igenlő szavazata esetén titkos szavazást kell elrendelni. 6.5. A Bizottság határozatait — ha az SZMSZ eltérően nem rendelkezik — szótöbbséggel hozza. Szavazategyenlőség esetén az elnök szavazata dönt. 6.6. A Bizottság az előzetesen napirendre vett kérdések tekintetében hoz határozatot. Az ülésen napirendre vett kérdések vonatkozásában kizárólag egyhangú szavazással születhet érdemi döntés. 6.7. A Bizottság döntését határozatban rögzíti. A határozatok nyilvántartása a Titkárság feladata. 6.8. A Bizottság üléseiről jegyzőkönyv készül. A jegyzőkönyvet, az ülést követő 15 napon belül meg kell küldeni:

Source: https://magyarkozlony.hu/hivatalos-lapok/723ea43881daef5b19c648db8641a53e2316dc34/dokumentumok/1f0249815ea420255c90a61ba09ac33c68368967/letoltes